ביאה דרך איברים

בהלכה ביאה דרך איברים היא כינוי למגע מיני שאינו "ביאה כדרכה" (יחסי אישות וגינאליים) ולא ביאה שלא כדרכה (יחסי מין אנאליים)רש"י מפרש ש'דרך איברים' הכוונה "מיעוך דדים ודש מבחוץ בשאר איברים". כלומר שפיכת הזרע באיברים אחרים מלבד בנרתיק (או בפי הטבעת, שזוהי ביאה שלא כדרכה)., אלא חיכוך איבר המין הגברי, הכולל לעיתים גם שפיכת הזרע בכל מקום בגופה של האישה שאינו הנרתיק או פי הטבעת.

ביאה דרך איברים אינה נחשבת לביאה על פי ההלכה. עם זאת, לדעת כמה פוסקים, במצבי דחק מסוימים בהם אין אפשרות לקיים את הביאה ואת מצוות עונה בדרך הרגילה, ביאה זו מותרת ואינה נחשבת להוצאת זרע לבטלה.

 מקור הדין 
בתלמוד הבבלי מובא שביאה דרך איברים אינה נחשבת לביאה הלכתית, ולכן אדם שהזהיר את אשתו שלא להתייחד עם גבר זר שהוא חושד שהיא חוטאת עימו בביאה דרך איברים, ואשתו עברה על אזהרתו – אין היא נחשבת לאישה סוטה, אף שנהגה בפריצות:

מובאה נוספת המתייחסת לביאה דרך איברים משווה את הבא על אישה דרך איברים למוציא זרע לבטלה:

 מצבי היתר 
אף שהתלמוד במסכת נידה משווה את מעשה הביאה דרך איברים להוצאת זרע לבטלה, כאשר הדבר לא נעשה מתוך רצון להשחית את הזרע אלא מאילוצים שונים, כגון במצבים שבהם ישנו איסור רפואי לקיים יחסי אישות תקינים, או כשיש מניעה טכנית המונעת אפשרות זו לזמן ממושך, ישנם פוסקים המתירים לקיים תשמיש דרך איברים.

אחד המקורות עליו מתבססים המתירים מופיע בדברי הרמב"ם בהלכות איסורי ביאה (על פי חלק מהנוסחאותברוב גרסאות הדפוסים מופיעות המילים "ובלבד שלא יוציא זרע לבטלה", השוללות אפשרות זו. עם זאת, תוספת זו אינה מופיעה במהדורות המדויקות המבוססות על כתבי יד (כגון 'הרמב"ם המדויק' בעריכת הרב יצחק שילת, מהדורת מפעל משנה תורה, מהדורת הרב יוסף קאפח וב'שינויי נוסחאות' של רמב"ם פרנקל). אכן תוספת זו מופיעה גם בחחק מכתבי היד ובמקורות קדומים אחרים. להתייחסות לנושא בהרחבה במאמרו של הרב אריה כ"ץ, ראו כאן.):

עם זאת, פוסקים אחרים נוקטים בדעת הרמב"ם שאינו מתיר פעולות כגון אלו אלא כאשר השפיכה מתרחשת רק בנרתיק של האישה.

יש פוסקים שכתבו שבמצב של אילוץ רפואי המונע אפשרות לקיים יחסי אישות תקיניםכגון במצב של שליית פתח., מותר לקיים את היחסים באופן של 'דרך איברים', וזה אף עדיף על ביאה שלא כדרכה, שיש בה עינוי לאישה, והיא גם מגונה יותר.

 ראו גם 
 ביאה שלא כדרכה

 קישורים חיצוניים 
 הרב יאיר וייץ, ביאה דרך איברים כשאי אפשר לקיים יחסי אישות רגילים, באתר ישיבת הר ברכה
הרב חננאל רוס, 'ביאה דרך איברים בבני זוג', מגזין גלויה
דבר סתר, ביאה דרך איברים, עמ' 57–76.
הרב יצחק רונס, 'האם אפשר לדחות את ליל הכלולות', תחומין ל"ו, עמ' 121–129. מגע פיזי בין בני זוג נשואים, אסיא צז-צח, תשע"ה

 הערות שוליים 

קטגוריה:הלכה
קטגוריה:מיניות ביהדות